Saipul Jamil

Jamiluddin Purwanto (lebbi èkennal kalabân nyama pagghung Saipul Jamil otabâ Bang Ipul; lahèr tangghâl 31 Julè 1980) èngghi panèka sorang penyanyè ḍangḍut ḍâri bhângsa Inḍonèsia. Sabelluna anyanyè kadhibi', Saipul èngghi paneka toman dhâddhi angghuta grup musik ḍangḍut G4UL. Ipul toman dhâddhi juri è D'Academy è Indosiar. Saipul Jamil pas toman dhâddhi tersangka ḍâlem kasus ngacabulè ana' sè ghi' è bâbâna omor, tor pas èpaambu dhâddhi juri ḍâlem lomba ḍangḍut D'Academy.Rani Asnurida. "Biodata dan Profil Saipul Jamil yang Kembali Dikritik" . IDN Times. 2024-04-13. Aksès 2026-01-15. 

 Riwâyât Oḍi'na 

 Karèr 
Laghu Saipul sè bisa èkoca' sukses èngghi panèka laghu sè aḍuèt sareng Ira Swara kalabân juḍul laghu Duet Sang Bintang. Laghu ka'rowa toman ngaollè penghargaan ḍâri SCTV Music Awards taon 2006 mènangka dhâddhi Laghu Ḍangḍut Palèng Ngettop. Sampè' karana laghu sè ajuḍul "Jhujhur", kaḍuwâna ngaollè nominasi Penghargaan MTV Inḍonèsia è taon 2006 mènangka dhâddhi Best Dangdut. Kaḍuwâna èpakal sareng orèng sè ḍâteng anyar, èngghi panèka Trio Macan.

Kalabân anyanyè sareng Ussy Sulistiawaty, kaḍuwâna ngaollè gellas jawara Sèlèbriti Jhâm, sèttong parlo reality show sè mapolong artis sè ta' oneng anyanyè sareng artis penyanyè. Kaḍuwâna coma negghu' ḍuwâ' pasangan laèn sè èangghep lebbi èkalèburè èngghi panèka Ivan Gunawan-Ian Kasela, vokalis Radja, sareng aktor Surya Saputra sè apasangan sareng penyanyè sè ampon ghâllu èngghi panèka Titiek Puspa.

Salèrana nyosol artis laèn sè amaèn è politik, è bulân April 2008 salèrana acalon dhâddhi calon Bâkkèl Wali Kotta Serang abhârengngè Ruhyadi Kirtam Sanjaya. Pasangan calon wâli kotta Serang, Kirtam Sanjaya sareng Saipul Jamil ngaollè nomer 7 è Pamèlèan Katowa Ḍaèra Serang tor èpamaju sareng Partai Persatuan Pembangunan (PPP) maskè hasèl akhèrna kaduwana kala è poterran sè lu-ghâllu sareng pasangan M. bunyamin tor Haerul Jaman ḍâri Golkar. Nalèkana arè bitongan sowara sè èlaksanaaghi tangghâl 30 Agustus 2008, maobilna sempet èserrang (intimidsi) nalèkana bâḍâ è bâgiyân kelurahan Cimuncang, Kacamadhân Serang, Kotta Serang jhâm 11.30 è nalèkana salèrana semma' kalabân TPs 28 è Kampong Cimuncang. Salèrana ngako dhibi' è taon 2013 jhâ' salèrana èkabale jhâ' intimidasi sè èalamè salama Pilkada 2008 sè asalla kalowargana ḍâri Tb  Chadan Sochib alias Kalowarga Atut

 Sombher